kardosdrur/scandi-wiki huggingface dataset:
North Lanarkshire

North Lanarkshire (; ) er en af Skotlands kommuner. Den grænser op mod City of Glasgow, Falkirk, East Dunbartonshire og South Lanarkshire.

Regionen dækker dele af de grevskaberne Lanarkshire, Dunbartonshire og Stirlingshire.

Byer og landsbyer

Byer 
 Airdrie
 Bellshill
 Coatbridge
 Cumbernauld
 Kilsyth
 Mossend
 Motherwell
 Shotts
 Stepps
 Viewpark
 Wishaw

Landsbyer 

 Allanton
 Auchinloch
 Annathill
 Banton
 Bargeddie
 Birkenshaw
 Bonkle
 Cardowan
 Calderbank
 Caldercruix
 Carfin
 Carnbroe
 Castlecary
 Chapelhall
 Chryston
 Cleland
 Croy
 Dullatur
 Garnkirk
 Gartcosh
 Glenboig
 Glenmavis
 Greengairs
 Hareshaw
 Harthill
 Hartwood
 Holytown
 Longriggend
 Luggiebank
 Millerston
 Mollinsburn
 Moodiesburn
 Morningside
 Muirhead
 Newarthill
 Newhouse
 Newmains
 New Stevenston
 Overtown
 Plains
 Queenzieburn
 Ravenscraig
 Salsburgh
 Tannochside
 Wattston
 Upperton

Seværdigheder 
 Airdrie Public Observatory
 Bedlay Castle
 Carfin Grotto
 Clyde Valley
 Colzium
 Dalzell House
 Dalziel Park
 Drumpellier Country Park
 Duncarron 
 Greenlink Cycle Path
 Jerviston
 Newhouse Research Site
 North Lanarkshire Heritage Centre
 Ravenscraig Regional Sports Facility
 Summerlee Museum of Scottish Industrial Life
 Strathclyde Country Park
Falkirk (kommune)

Falkirk er en af Skotlands kommuner. Den grænser op mod North Lanarkshire, Stirling og West Lothian. Administrationsbyen er Falkirk.

Regionen dækker dele af grevskaberne Stirlingshire og West Lothian.

Byer og landsbyer 

 Bo'ness
 Bonnybridge
 Denny
 Dunipace
 Falkirk
 Falkirk Wheel
 Grangemouth
 Stenhousemuir
Johnny Terney Hansen

Johnny Terney Hansen (født 14. november 1943) er en tidligere dansk fodboldspiller. Han opnåede 45 landskampe for Danmarks fodboldlandshold og scorede 3 mål. Han blev kåret til Årets Fodboldspiller i Danmark i 1967.

Biografi 
Johnny Terney Hansen er opvokset i Vejle og indledte karrieren i Vejle Boldklub. Efter udnævnelsen til Årets Fodboldspiller i Danmark i 1967, blev han blev udlandsprofessionel i 1968, da Bundesligaklubben 1. FC Nürnberg hentede ham til Vesttyskland. 

Efter to år i Nürnberg blev han i 1970 solgt til storklubben Bayern München, hvor han blev fast mand som højre back. Han blev dermed en del af det legendariske Bayern-hold fra begyndelsen af 1970'erne, der talte stjerner som Franz Beckenbauer, Sepp Maier og Gerd Müller. 

I 1971 vandt holdet den vesttyske pokalturnering og fik en 2. plads i Bundesligaen. I årene 1972, 1973 og 1974 blev han tysk mester med holdet.

Tre år i træk fra 1974 til 1976 vandt holdet desuden Mesterholdenes Europa Cup (UEFA Champions League). I 1975 måtte Johnny Terney Hansen dog følge finalen fra sygesengen som følge af en blodprop i benet. 

I 1976 vandt Johnny Hansen sammen med Bayern München desuden verdensmesterskaberne for klubhold. Johnny Terney Hansen blev den første, der scorede et mål på Olympiastadion München. Det skete den 28. juni 1972 i sidste spillerunde af Bundesligaen hvor det tyske mesterskab blev afgjort i en kamp mellem FC Bayern München og FC Schalke 04 foran 79.012 tilskuere. Slutresultatet blev 5-1 til FC Bayern München. 

Johnny Terney Hansen vendte efter 6 år i Bayern i 1976 tilbage til Vejle. Her vandt han i 1978 Danmarksmesterskabet med Vejle Boldklub.

Johnny Hansen spillede 45 landskampe for det danske landshold og scorede 3 mål. Han var i en længere periode væk fra landsholdet på grund af DBU's daværende regel om ikke at benytte udlandsprofessionelle på landsholdet.

Titler & Kåringer 

Vesttyskland:

 Verdensmesterskaberne for klubfodbold: 1976
 Europacuppen for mesterhold: 1974, 1975, 1976
 Tysk mester: 1972, 1973, 1974
 DFB-Pokal: 1971

Danmark:

 Dansk mester: 1978
 Årets Fodboldspiller i Danmark: 1967

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra 1. FC Nürnberg
Årets Fodboldspiller i Danmark
Personer fra Vejle
Johnny Anker Hansen

Johnny Anker Hansen (født 11. juli 1966) er en tidligere dansk fodboldspiller. Han opnåede 12 A-landskampe for Danmark uden scoringer.

Klubkarriere:
 OB
 Ajax Amsterdam
 OB
 Silkeborg IF
 Esbjerg fB
 Silkeborg IF

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Fodboldspillere fra Esbjerg fB
Omdrejningstæller

En omdrejningstæller eller tachometer er som navnet antyder et måleinstrument, som "tæller" omdrejningerne per tidsenhed, hvilket også kaldes rotationsfrekvensen eller omdrejningsfrekvensen.

En omdrejningstæller benyttes ofte i motoriserede maskiner (fartøjer) og måler motorakslens omdrejninger per tidsenhed. Normalt benytter omdrejningstællere sig af enheden: Omdrejninger per minut. På de fleste omdrejningstællere står der dog "RPM", dette er engelsk for revolutions (el. revs) per minute, som betyder omdrejninger per minut.

Der er flere grunde til at man udstyrer en motoriseret maskine med en omdrejningstæller:
 Vise at motoren drejer rundt.
 Vise hvornår motoren kører for hurtigt rundt. Dette vises normalt med rødt. Er rotationsfrekvensen for høj, skader det motoren. 
 Indikere hvornår motoren burde have den bedste energiudnyttelse.
 Indikere hvornår motoren burde have det største drejningsmoment. Det benyttes især indenfor motorsport til at få fartøjet til at accelerere hurtigst muligt.

Mange af ovenstående mål kan i dag styres elektronisk af motorens microcontroller, men det kan evt. kræve elektronisk styret gearing.

Måleinstrumenter
Biltilbehør
Triptæller

En triptæller er et instrument ofte brugt i biler og motorcykler. Triptælleren viser, hvor langt man har kørt siden sidste gang, man nulstillede triptælleren. Dvs. at man for eksempel kan se, hvor langt man har kørt, siden sidste gang man tankede (hvis triptælleren blev nulstillet der).

Måleinstrumenter
West Lothian

West Lothian, også kendt som Linlithgowshire er en af Skotlands 32 kommuner. Området grænser op mod City of Edinburgh, Falkirk og Midlothian. Administrationsbyen er Livingston.

West Lothian er også navnet på et af de traditionelle grevskaber, som grænser op mod Stirlingshire, Lanarkshire og Mid Lothian.

Byer og landsbyer 

 Bathgate
 Broxburn
 Dechmont
 Linlithgow
 Livingston
 Pumpherston
 Stoneyburn
 Uphall
 Whitburn
 Winchburgh

Venskabskreds 
 Hochsauerland Tyskland

Kommuner i Skotland
Faxe Ladeplads

Faxe Ladeplads er en by på Sydsjælland med . Den ligger i Hylleholt Sogn under Faxe Kommune og befinder sig 5 kilometer sydøst for Faxe. Faxe Ladeplads ligger i Region Sjælland.

Faxe Ladeplads er i dag først og fremmest en stations- og havneby med både industrihavn, fiskeri- og lystbådehavn. Den er omgivet af en natur præget af skov og strand, og specielt Dyrehaven og Feddet vest for byen er meget attraktive naturområder. Dyrehaven er præget af gamle ege og to gravhøje, "Troldhøje". Skoven strækker sig helt ud til kysten, hvor en stejl klint danner grænsen til Faxe Bugt med vid udsigt til Feddet, Jungshoved og Møn.

Byens historie 
Byen hed oprindeligt Hylleholt og benævnes sådan allerede i 1500-tallet; men det nuværende navn fik byen, da Vemmetofte Kloster og grevskabet Bregentved i 1862-64 anlagde en havn på stedet, som skulle fungere som ladeplads for kalk produceret i Faxe Kalkbrud. En østligere havn, Rosendals Havn, anlagt i 1870, er tilsandet.

Landsbyen blev udskiftet i 1809. I byen ligger sognekirken Hylleholt Kirke, der blev indviet i 1878.

Østbanen, der går fra Køge til Hårlev med forgreninger til Rødvig og Faxe Ladeplads, blev indviet 1879.

Faxe Ladeplads var hovedbyen i den tidligere Hylleholt Kommune, som blev udskilt fra Fakse Kommune i 1902, men genforenet hermed i 1968.

Demografi 
Pr. 1. januar, medmindre andet er angivet

Noter

Litteratur 
 Trap, J. P. Danmark. Præstø Amt. Bind IV, 5. udg., 1955

Eksterne henvisninger 

 Erik Schiødte: "Et Besøg i Faxe Kalkbrud" (Geografisk Tidsskrift, Bind 8: 1885)
 Satellit-kort over egnen

Galleri 

Ladepladser i Danmark
Byer i Faxe Kommune
Byer og bydele med genforeningssten
Stubberup (Faxe Kommune)

Stubberup er en landsby på Sydsjælland i Hylleholt Sogn lidt øst for Faxe.

Den nævnes under navnet Stubbethorp 1275. Landsbyen blev udskiftet i 1851.

Ved bebyggelsen ligger en jernbanestation på Østbanen. Stationen hed oprindeligt Stubberup Station, men kaldes nu Faxe Syd (eller blot Faxe S). Den var tidligere overgangsstation fra Østbanen til Faxe Jernbane.

Øst for byen ligger Stubberup Skov.

Kilder/Eksterne henvisninger 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
Guido Paevatalu

Guido Paevatalu (født 14. april 1951) er en dansk operasanger (baryton). Søn af en dansk mor og en estisk far. Han er uddannet ved Operaakademiet i København, og i 1982 debuterede han på Det Kongelige Teater i rollen som Billy Benson i Werles opera Animalen. I 1984 fik han et stort gennembrud som Figaro i Barberen i Sevilla og har siden sunget alle de store barytonroller herunder Papageno i Tryllefløjten, Marcel i La Bohème, titelpartiet i Don Juan, Wolfram i Tannhäuser og Beckmesser i Mestersangerne i Nürnberg. Han har lagt dansk stemme til guvernør Ratcliffe i Disneys Pocahontas (1995) og Pocahontas 2: Rejsen til England (1998) samt Montezuma i Beverly Hills Chihuahua (2008). Han har tidligere arbejdet nogle år som sanglærer på Nordvangskolen i Glostrup.

Operasangere fra Danmark
Personer i Kraks Blå Bog
Studenter fra Sankt Annæ Gymnasium
Kalundborg Slot

Kalundborg Slot er sandsynligvis bygget af Valdemar Atterdag (1340-1375). Slottet bestod af et femfløjet bygningskompleks omgivet af dobbelte ringmure. Langs indersiden af den yderste ringmur lå også en del huse mellem de store forsvarstårne. 

Kalundborg Slot var i 1300-1400-tallet et af Danmarks vigtigste slotte. Her samledes konger og stormænd til politiske forhandlinger, og i krigstid var Kalundborg et vigtigt militært støttepunkt. 

På slottet holdtes i 1494 under kong Hans et stændermøde, hvor Udelelighedsbrevet blev vedtaget d. 31. maj. I brevet blev slået fast, at Danmarks Rige var et frit valgrige, dvs. landet kunne ikke udstykkes i arvelodder.

Danmarks riges arkiv, brevkammer samt skatkammer, blev opbevaret i det store tårn "Folen" ca. 1400-1582. 

Slottet led så stor skade under svenskekrigene, at de svenske belejringstropper i 1659 lod byens borgere nedrive slottet. 

De eneste synlige rester af slottet er i dag fundamenter fra Folen og det mindre tårn Fars Hat samt en del af ringmuren.

En lang række statsfanger sad på Kalundborg slot:

Christian II  blev i 1549 overført til slottet som fange og døde her 10 år senere.
Matematikeren Christoffer Dybvad sad i Folen fra 1621, til han døde knap 2 år senere.

Tårne 
Fars Hat var et mindre, rundt fæstningstårn på slottet. Benævnelsen "Fars Hat" er ofte anvendt om middelalderlige borgtårne, vistnok blot en spøgefuld hentydning til tårnets tagform.

Folen var det største tårn på slottet. Her blev rigets arkiv [Brevkammer] opbevaret ca. 1400-1582. Arkivet indeholdt kronens og rigets adkomstbreve. Folen rummede tillige rigets »Dressel« (Skatkammer). Det gamle Dannebrog fra 1200-tallet blev oprindelig opbevaret her, indtil Erik af Pommern fjernede det sammmen med statskassen og førte det til Pommern.

Se også 
 Højbyen
 Kalundborg Slots Ladegård
 Vestborgen

Eksterne henvisninger 

Herregårde i Kalundborg Kommune
Slotte i Danmark
Bygninger, konstruktioner og anlæg fra middelalderen i Danmark
Borgruiner i Danmark
Slot
Camille Loiseau

Camille Blanche Loiseau Chadal (13. februar 1892 – 12. august 2006) var den ældste person i Frankrig med sine 114 år.

Titlen den ældste nulevende person i Frankrig fik hun efter Anna Primout døde 26. marts 2005, og senere d. 28. december 2005 blev hun den ældste nulevende i hele Europa efter Virginia Dighero-Zolezzi døde. 22. april 2006 var hun den 5. ældste person i verden, efter Susie Gibson døde d. 16. februar 2006.
I den franske historie er den ældste person der nogensinde har levet Jeanne Calment, der blev 122 år. Hun er også den person, der er blevet ældst i hele verden.

Camille Loiseau var gift med hr. Chadal, men tog ikke hans efternavn.

Eksterne henvisninger 
Camille Loiseau på http://gerontoprevention.free.fr/

Ældste mennesker i nyere tid
Personer fra Frankrig
Personer fra Paris
Kyrillos Loukaris

Kyrillos Loukaris (også omtalt som Cyril Lucaris og Cyril Lucar) (født 1572 på Kreta, død juni 1638) var en græsk teolog og gejstlig.

Loukaris studerede i Venedig og Padova, opholdt sig i længere tid i Nederlandene og i Schweiz, især i Geneve. Han blev patriark i Alexandria som Kyrillos 3. i 1602 og patriark af Konstantinopel som Kyrillos 1. i 1621. Han var det første betydningsfulde navn i den ortodokse kirke efter Konstantinopels fald i 1453 og havde som sådan stor indflydelse på dens historie i det 17. århundrede.

Loukaris var dog meget omstridt, da han ved breve stod i forbindelse med Vesten, og vilde reformere den græske kirke ved tilslutning til den kalvinske. 1628 forærede han Karl I af England det alexandrinske kodeks. Han forfattede en trosbekendelse, som han 1629 lod trykke på latin i Geneve og 1633 på græsk. Bekæmpet fra flere sider, både af græker og romer, men understøttet fra Holland og England, afsat fire gange, blev han 1638 anklaget som landsforræder og fængslet og kvalt af sultan Murad IV. Den græske kirke har på flere synoder udtalt sig mod Loukaris kætterier.

Referencer 

Patriarker
Den græsk ortodokse kirke
Personer fra Grækenland
Flossie Page

Flossie Page (12. juni 1893 – 22. februar 2006) var placeret som den 6. ældste person i USA og den 11. ældste i verden på det tidspunkt, hun døde som 112-årig.

Flossie Page arbejdede under 1. verdenskrig i Washington DC i justitsministeriets afdeling for krigs- og forsikringsskader (War Risk and Insurance Department). 

Hun blev gift med Fredric William Page i 1926, da hun var 33 år, hvilket på det tidspunkt var sent at blive gift. Han døde i 1967 hvorefter hun levede alene.

Hun mener at hendes lange levetid var et resultat af en moralsk livsførelse og en tilværelse uden medicinering overhovedet.

Ældste mennesker i nyere tid
Personer fra USA

en:Flossie Page
it:Flossie Page
Marion Higgins

Marion Higgins (26. juni 1893 i New York – 2. marts 2006)

Hun blev født i New York men flyttede i en tidlig alder til Maine og senere til Californien

Den 29. maj 2005 blev hun vurderet til at være den ældste i Californien med alderen 112 år

Hendes hukommelse var rigtig god, når man tog hendes alder i betragtning. Hun kunne huske helt fra hun var 1 år.
Da hun døde i 2006 var det pga. en hjertefejl. Hun blev 112 år gammel og hendes rang var 6. ældste person i USA og 11. ældste i verden på det tidspunkt hun døde.

Ældste mennesker i nyere tid
Personer fra New York
Skildvagtslymfeknude

Skildvagtslymfeknude er den lymfeknude, man anser brystkræft først vil sprede sig til inden den spreder sig til andre lymfekirtler i armhulen.

Fysiologi 
Spredning af nogle former for kræft følger typisk en bestemt rækkefølge, hvor den først spreder sig til den lokale lymfeknude og derefter til den næstfølgende lymfeknude osv. Det skyldes at lymfevæsker kun løber rundt i en retning i lymfesystemet.

Lymfesystem
East Side Gallery

East Side Gallery i Berlin er en 1.316 meter lang rest af Berlinmuren. Den står i Mühlenstraße i bydelen Friedrichshain-Kreuzberg og løber parallelt med floden Spree mellem Oberbaumbrücke og Berlin Ostbahnhof og er udsmykket af 118 kunstnere fra 21 lande. De 106 motiver, der er malet på den østlige side af muren, relaterer til de politiske forandringer i årene 1989 og 1990.

East Side Gallery er den største og mest kendte rest af Berlinmurens grænseanlæg. Muren på det stykke var dog ikke den egentlige grænse – den udgjordes af Spree – men fungerede som en slags ekstra mur mod Østberlin.
East Side gallery er et open-air galleri og er sandsynligvis verdens største. Det stod færdigt i 1990 og blev fredet året efter. På trods af fredningen blev det i 1996 i offentligheden diskuteret, hvorvidt East Side Gallery skulle have lov at bestå. Det fik kunstnerne til at danne ”Künstlerinitiative East Side Gallery e.V”; en forening som søger at bevare galleriet på sin oprindelige beliggenhed og medvirke til sanering af motiverne.

På grund af bl.a. hærværk og forurening trænger mange af billederne til at blive restaureret. Med hjælp fra den tyske lakindustris organisation lykkedes det for ”Künstlerinitiative East Side Gallery e.V” at restaurere mere end 40 stærkt beskadigede motiver i perioden fra maj til juli 2000. Herefter mangler ca. 1000 meter af muren at blive restaureret.

Eksterne henvisninger 

 Foreningen ”Künstlerinitiative East Side Gallery e.V”  
 Billeder af East Side Gallery 

Bygninger, konstruktioner og anlæg i Berlin
Metastase

Metastase (græsk: ændring af tilstand) er spredning af kræft fra dens primære sted til andre steder i kroppen som hjerne eller lever.

Metastaser spredes gennem lymfesystemet og først og fremmest via blodet, når kræftceller løsrives fra den primære kræftknude og føres rundt i kroppen, hvor de løsrevne kræftceller etablerer en base i sundt væv.

Spredning er tilsyneladende afhængig af døgnrytmen.

Henvisninger

Eksterne links 

 Metastase. Kræftens Bekæmpelse 
 Forskere forhindrer kræft i at sprede sig. Videnskab.dk

Kræft
2061

2061 (MMLXI) begynder året på en lørdag.

Se også 2061 (tal)

Fremtidige begivenheder 
 Halleys komet passerer Jorden.

61
DVR90

DVR90 er Danmarks nye højdeniveau, som blev indført den 1. januar 2005. Det står for Dansk Vertikal Reference 1990. DVR90 afløser det gamle Dansk Normal Nul (DNN).

DVR90 er indført for at undgå de fejl, der er med tiden er opstået i de gamle højdeniveauer, som det tidligere benyttede DNN, og mere lokale kotesystemer som Københavns Nul. Fejl der er opstået som følge af, at landet vipper og en øget vandstand i havene omkring Danmark.

Da vandstanden ændrer sig både på grund af globale og lokale effekter, er det typisk nødvendigt at indføre nye kotesystemer et par gange pr. århundrede.

I Danmark er der gennem de sidste 100 år gennemført tre landsdækkende præcisionsnivellementer. Resultatet fra det seneste præcisionsnivellement fra 1986 til 1992 viser, at Danmark vipper over en akse gennem Hirtshals – Hjørring – Hals – Kattegat og nord om Hornbæk. Det betyder, at det nordlige Jylland stiger op af havet, mens det øvrige Danmark synker. Vipningen skyldes den sidste istid for ca. 10.000 år siden.

Forskellen mellem det gamle højdeniveau DNN og DVR90 varierer over landet fra +2 cm til –14 cm, og er størst i Sønderjylland.

DVR90 blev introduceret 27. maj 2002, hvor Danmarks Meteorologiske Institut, Farvandsvæsenet og Kystdirektoratet tog det nye højdesystem i brug. De daværende amtskommuner havde 1. januar 2005 omlagt fra DNN til DVR90, og hovedparten af landets kommuner overgik til DVR90 1. januar 2005 eller i løbet af første halvår af 2005. DVR90 er i dag standarden indenfor projektering, bygge- og anlægssektoren samt alle andre steder, hvor der anvendes koter.

Det skal altid angives hvilket system koten hører til, da det alene ud fra tallet er umuligt at se, om en kote er opgivet i forhold til det gamle højdeniveau DNN eller det nye DVR90.

Referencer

Se også 
 ETRS89

Landmåling
Danmarks geografi
Hovby

Hovby er en bebyggelse på Sydsjælland i Faxe Sogn. Den er i dag er sammenvokset med Faxe.

Hovby er nævnt i 1348 (Howby). Navnet kan være afledet af "hov" og henvise til et hedensk hovsted. Landsbyen blev udskiftet i 1796.

I Hovby findes en hellig kilde kaldet Sct. Hans kilde, Rosenkilden eller blot Hovby kilde. I mange år blev der holdt markeder ved kilden. I 1838 blev der rejst et kildehus, som i 1980 blev restaureret. Kildehuset har pyramidetag, og vandet løber ud via et slangehoved i metal til en døbefont af sandsten. Tidligere har mejerier og Fakse Vandværk hentet vand fra kilden.

Kilder/Eksterne henvisninger 
 Trap, J. P. Danmark. Præstø Amt. Bind IV, 5. udg., 1955.
 Lokalhistoriske Arkiver i Storstrøms Amt 

Lokaliteter i Faxe Kommune
Wikiquote

Wikiquote er en online citatsamling med åbent indhold, citatsamlingen er oprettet i samarbejde mellem brugerne. Wikiquote styres af Wikimedia, en non-profit fond oprettet specielt til formålet.

 Den Danske Wikiquote
 Den Engelsksprogede Wikiquote

Eksterne henvisninger 

Quote
Onlineopslagværker
Wikier
Møl

Møl er forskellige insekter, der tilhører sommerfuglene (Lepidoptera). Møl er ikke en taksonomisk gruppe, men flere familier af natsommerfugle (natsværmere) kaldes møl.

Familier af møl 
 Urmøl (Micropterigidae)
 Ur-Minérmøl (Eriocraniidae)
 Dværgmøl (Nepticulidae)
 Spindemøl (Yponomeutidae)
 Sækmøl (Coleophoridae)
 Mangefligede fjermøl (Alucitidae)
 Fjermøl (Pterophoridae)
 Halvmøl (Pyraloidea)
 Egentlige møl (Tineidae)
 Kornmøl (Nemapogon granella)
 Tapetmøl (Trichophaga tapetzella)
 Klædemøl (Tineola bisselliella)
 Pelsmøl (Tinea pellionella)
 Bananmøl (Opogona sacchari)

Møl i andre familier 
 Langhornet møl (Nemophora degeerella)
 Ribsbredvingemøl (Lampronia capitella)
 Hindbærmøl (Lampronia corticella)
 Bøgebredvingemøl (Incurvaria koerneriella)
 Egeminérmøl (Tischeria ekebladella)
 Syrenmøl (Gracillaria syringella)
 Æblebladkantmøl (Callisto denticulella)
 Æblerynkeminérmøl (Phyllonorycter blancardella)
 Platanmøl (Phyllonorycter platani)
 Poppelminérmøl (Phyllocnistis unipunctella)
 Stængelmøl (Ochsenheimeria taurella)
 Kålmøl (Plutella xylostella)
 Natviolmøl (Plutella porrectella)
 Porremøl (Acrolepiopsis assectella)
 Guldregnmøl (Leucoptera laburnella)
 Gyvelgrenmøl (Leucoptera spartifoliella)
 Cirkelminérmøl (Leucoptera malifoliella)
 Clerks minérmøl (Lyonetia clerkella)
 Pastinakmøl (Depressaria pastinacella)
 Gulerodsmøl (Depressaria depressana)
 Æblemarvmøl (Blastodacna atra)
 Klistermøl (Endrosis sarcitrella)
 Frømøl (Hofmannophila pseudospretella)
 Fyrreskudmøl (Exoteleia dodecella)
 Ferskenmøl (Anarsia lineatella)
 Gyvelpalpemøl (Anarsia spartiella)
 Enebærmøl (Dichomeris marginella)
 Fransk kornmøl (Sitotroga cerealella)

Eksterne henvisninger 

 Skadedyrslaboratoriets vejledninger
Gee

Gee kan henvise til flere artikler:

Gee (radionavigation) – engelsk radionavigationssystem fra anden verdenskrig brugt af RAF under natbombning.
Matthew Gee (musiker) – amerikansk basunist.
Søby Kirke (Ærø)

Søby kirke Søby (Ærø) ligger på det nordlige Ærø. Før kirken blev bygget hørte områdets befolkning til Bregninge Kirke.

Kirken, der blev indviet 1745 er en pietistisk kirke, både udvendig og indvendig.
Den er en langhusbygning med apsis i øst, våbenhus mod syd og tårnet fra 1772 mod vest, som har et firesidet lanternespir. Kirkens sokkel er bygget af kampsten og den øvrige del af Flensborgsten.

Professor Jørgen Roed har i 1870 malet alterbilledet, "Korsfæstelsen", der viser Kristus på korset og jomfru Maria knælende derved. Pietàmaleriet "jomfru Maria med Jesu døde legeme" er malet af Magdalene Hammerich i 1917 og skænket af hendes broder billedhuggeren Gunnar Hammerich i forbindelse med kirkens hovedrestaurering i 1978.

En enkelt prædikestol og to skibsmodeller er fra 1824. Døbefonten af sandsten er fra 1920. Over indgangsdøren og på den vestlige væg hænger der gipsafstøbninger af Bertel Thorvaldsens relieffer "Pengeblokken" fra 1746. Den ene kirklokke er fra 1746, støbt af Diederich Strahlborn og den anden i 1776 af David Krische, Egernførde.

1976 fik kirkerummet et himmelblå bræddeloft og korngule bænke, tegnet af Ærø arkitekten Alan Havsteen-Mikkelsen. Kirkerummets akustik regnes for at være enestående og Frobenius-orgelet har 10 stemmer, bygget 1984 af firmaet TH. Frobenius og Sønner Orgelbyggeri A/S, der har hjemsted i Horsens og Kongens Lyngby.

Alterbilledet: Den knælende Maria ved korset er Maria Magdalene. Billedets titel, jf. Weilbachs Kunstnerleksikon er: "Kristus på korset og Maria Magdalene".

Eksterne henvisninger 
 Søby Kirke hos KortTilKirken.dk

Kirker i Ærø Kommune
Kirker i Fyens Stift
Kirker i Svendborg Amt
Kirke